钦定古今图书集成/理学汇编/文学典/第060卷 > 卢渥
## 钦定古今图书集成/理学汇编/文学典/第060卷 > 卢渥

按：《全唐诗话》，“渥，字子章。轩冕之盛，近代无比。伯仲四
人，咸居显列。乾符初，母忧服阕，渥自前中书舍人拜
陕府观察使。弟沼，前长安令除给事中。弟沅，自前集
贤校理除左拾遗。弟沼。”〈按原本两弟俱名沼恐有误〉自畿尉迁监
察御史，诏书叠至，士族荣之。及赴任陕郊，自居守分
司，朝臣已下，牙设祖筵，洛城为之一空，都人耸观，亘
数十里。渥《题嘉祥驿》诗曰：“交亲荣饯洛城空，秉钺戎
装上将同。星使自天丹诏下，雕鞍照地数程中。马嘶

遇宣宗微行，意其贵人，敛身避之。帝呼与相见，乃自
称进士卢渥。帝请诗卷袖之而去。他日对宰臣语及
渥，令主司擢第。宰臣问渥与主上有何阶缘，渥具陈
其由，时亦不以为忝。